Nú Bústaðir og Tórshavnar kommuna gera lestraríbúðir í fyrrverandi kommunuskúlanum í Tróndargøtu/Tórsgøtu, er ætlanin, at aulan (skálin) og lutvíst fyrrverandi sangstovan í bygninginum skal nýtast til mentanarlig endamál. Hølini verða eftir ætlan tikin í nýtslu á sumri 2017. Tórshavnar kommuna bjóðar í hesum sambandi áhugaðum borgarum og felagsskapum til almennan fund um ætlanina. Kom við til slóðbrótandi tiltak fyri skapandi fólk og vinnur, sum verður í Reinsarínum í Havn vikuskiftið 28. til 30. oktober 2016. Style Jam er avbjóðingin har stílistar, designarar, skraddarar, fotografar, filmsfólk, frisørar, make-up artistar o. o. arbeiða saman um at skapa bestu stílingarnar, har kravið eisini er at gera pløgg og tilhoyr til settini. Tiltakið er ókeypis. Øll yvir 16 ár eru hjartaliga vælkomin. Tilmelding fer fram við at senda teldupost til hugskotid @ torshavn. fo. Kunnandi fundur verður í Reinsarínum mikukvøldið 19. oktober kl. 19.